stanford-oval/wikipedia huggingface dataset:
พระเจ้าคนุตที่ 6 แห่งเดนมาร์ก
การสืบราชบัลลังก์

| ธรรมเนียมพระยศของ สมเด็จพระเจ้าคนุตที่ 6 |
| --- | --- |
ตราประจำพระอิสริยยศ
การทูล: Hans Majestæt  (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Deres Majestæt  (พระพุทธเจ้าข้า/เพคะ)
บิชอปอับซาลอน พระสหายและหัวหน้าคณะที่ปรึกษาของกษัตริย์คนุด มรณภาพในวันที่ 21 มีนาคม ค.ศ. 1201 เขาเป็นบุคคลที่มีความสำคัญที่สุดในประวัติศาสตร์เดนมาร์ก ภายใต้รัชกาลกษัตริย์คนุดที่ 6 อับซารอนเป็นผู้กำหนดนนโยบายในการเมืองเดนมาร์ก อับซาลอนได้ถูกฝังเคียงข้างพระบรมศพพระราชบิดาของพระองค์ซึ่งเป็นพระสหายเช่นกันที่โบสถ์โซโร โดยมีคำจารึกที่ฝังศพว่า "บุรุษคนดีและผู้กล้าหาญ" เพียงหนึ่งปีถัดมา ในวันที่ 12 พฤศจิกายน ค.ศ. 1202 กษัตริย์คนุดสวรรคตอย่างกระทันหันด้วยพระชนมายุ 40 พรรษา
ในปีค.ศ. 1177 คนุดได้อภิเษกสมรสกับเกอร์ทรูดแห่งบาวาเรีย (ราวค.ศ. 1157-1197) ธิดาในไฮน์ริชที่ 12 ดยุกแห่งบาวาเรีย เกอร์ทรูดทรงอภิเษกสมรสครั้งแรกกับฟรีดริชที่ 4 ดยุกแห่งชวาเบินในปีค.ศ. 1166 แต่ตกพุ่มหม้ายในปีค.ศ. 1167 ในการอภิเษกสมรสครั้งที่สองนี้ สมเด็จพระราชินีเกอร์ทรูดกับกษัตริย์คนุดที่ 6 ไม่ทรงมีพระโอรสธิดาร่วมกัน ผู้สืบบัลลังก์ต่อจากกษัตริย์คนุดที่ 6 คือ พระอนุชาของพระองค์ ได้ครองราชย์เป็น พระเจ้าวัลเดมาร์ที่ 2 แห่งเดนมาร์ก ซึ่งครองราชย์ระหว่างปีค.ศ. 1202-1241
ฟึน

| --- | --- |
Egeskov Castle
ภูมิศาสตร์
ที่ตั้ง: ทะเลบอลติก
พิกัด: 55°21′N 10°21′E﻿ / ﻿55.350°N 10.350°E﻿ / 55.350; 10.350
พื้นที่: 2,984 ตารางกิโลเมตร (1,152 ตารางไมล์)
การปกครอง
 เดนมาร์ก
ประชากรศาสตร์
ประชากร: 454,358
ความหนาแน่น: 152.2/กม.2 (394.2/ตารางไมล์)
ฟึน (เดนมาร์ก: Fyn; อังกฤษ: Funen) เป็นเกาะที่มีพื้นที่ 2,984 กม² (1,152 ตร.กม.) เป็นเกาะใหญ่เป็นอันดับ 4 ของประเทศเดนมาร์ก รองจากเกาะกรีนแลนด์ เกาะเชลลันด์ และเกาะเวนด์ซึสเซล-ทือ เป็นเกาะที่ใหญ่เป็นอันดับ 163 ของโลก ตั้งอยู่ตอนกลางของประเทศ มีประชากร 454,358 คน (ค.ศ. 2010) มีเมืองใหญ่คือเมืองโอเดนเซ
พาร์กาลึ อีบราฮิม พาชา

| อีบราฮิมพาชา |
| --- | --- |
ภาพสลักของอีบราฮิม พาชา

มหาเสนาบดีแห่งจักรวรรดิออตโตมันคนที่ 28
ดำรงตำแหน่ง 27 มิถุนายน ค.ศ. 1523 – 14 มีนาคม ค.ศ. 1536
กษัตริย์: สุลัยมานที่ 1
ก่อนหน้า: พีรี เมห์เหม็ด พาชา
ถัดไป: อายัส เมห์เหม็ด พาชา
ผู้ว่าการออตโตมันแห่งอียิปต์
ดำรงตำแหน่ง 1525–1525
กษัตริย์: สุลัยมานที่ 1
ก่อนหน้า: Güzelce Kasım Pasha
ถัดไป: Güzelce Kasım Pasha
 
ข้อมูลส่วนบุคคล
เกิด: ประมาณ ค.ศ. 1495 ปาร์กา สาธารณรัฐเวนิส
เสียชีวิต: 15 มีนาคม ค.ศ. 1536(1536-03-15) (40–41 ปี) คอนสแตนติโนเปิล จักรวรรดิออตโตมัน
เชื้อชาติ: ออตโตมัน
คู่สมรส: มูฮ์ซีแน ฮาตุน
บุตร: Mehmed Şah Bey

พาร์กาลึ อีบราฮิม พาชา (ตุรกี: Pargalı İbrahim Pasha "อีบราฮิม พาชาแห่งปาร์กา"; ประมาณ ค.ศ. 1493 – 15 มีนาคม ค.ศ. 1536) หรืออาจรู้จักในนาม เฟรงก์ อีบราฮิม พาชา (Frenk İbrahim Pasha "ชาวตะวันตก") หรือ มักบุล อีบราฮิม พาชา (Makbul İbrahim Paşa "ผู้เป็นที่โปรดปราน") ภายหลังเรียกว่า มักตุล อีบราฮิม พาชา (Maktul İbrahim Paşa "ผู้ถูกประหาร") เป็นมหาเสนาบดีแห่งจักรวรรดิออตโตมันคนแรกในรัชกาลสุลต่านสุลัยมานผู้เกรียงไกร คาดว่าเขามีต้นกำเนิดเป็นชาวแอลเบเนีย
พาร์กาลึ อีบราฮิม พาชาเป็นมหาเสนาบดี (Grand Vizier) คนแรกที่ได้รับการแต่งตั้งโดยสุลต่านสุลัยมานแห่งจักรวรรดิออตโตมัน ในปี ค.ศ. 1523 พาร์กาลึรับตำแหน่งต่อจากพีรี เมห์เมด พาชา (Piri Mehmed Pasha) ผู้ได้รับการแต่งตั้งโดยพระราชบิดาของสุลต่านสุลัยมานสุลต่านเซลิมที่ 1 และดำรงตำแหน่งอยู่ 13 ปี ปาร์กาลิเป็นผู้ที่มีความใกล้ชิดกับสุลต่านสุลัยมานเป็นอันมากและเป็นผู้ที่มีอำนาจเท่าเทียมกับอัครเสนาบดีคนอื่นอีกเพียงคนสองคนในจักรวรรดิ แต่ในปี ค.ศ. 1536 พาร์กาลึก็โดนใส่ร้ายป้ายสี และในที่สุดก็ถูกสังหารโดยสุลต่านทั้งที่เคยให้คำมั่นสัญญาไว้ก่อนหน้านั้นว่าจะไม่ยอมให้ถูกทำร้ายถึงแก่ชีวิตไม่ว่าจะด้วยกรณีใด ๆ ทั้งสิ้น
ชีวประวัติ > ต้นกำเนิด

อีบราฮิมเกิดจากพ่อแม่ชาวคริสตนิกายออร์ทอดอกซ์ที่ปาร์กา อิไพรัส ซึ่งขณะนั้นเป็นส่วนหนึ่งของสาธารณรัฐเวนิส โดยไม่ทราบเชื้อชาติ แต่คาดว่าเขาเคยพูดภาษาย่อยสลาวิกและรู้จักภาษากรีกและแอลเบเนีย พ่อของเขาเคยเป็นนักเดินเรือหรือชาวประมง จนกระทั่งช่วงหนึ่งใน ค.ศ. 1499 ถึง 1502 เขาถูกจับกุมในการรุกรานโดยIskender Pasha ผู้ว่าการออตโตมันแห่งบอสเนีย แล้วกลายเป็นทาส เขาพบกับเจ้าชายสุลัยมานครั้งแรกขณะอาศัยอยู่ที่คฤหาสน์ของ Iskender Pasha ใกล้เอดีร์แนน่าจะใน ค.ศ. 1514 จากนั้นจึงมีการนำตัวเขาไปรับใช้สุลัยมาน
บรรณานุกรม

Jenkins, Hester Donaldson. Ibrahim Pasha: grand vizir of Suleiman the Magnificent (1911) online
Şahin, Kaya (2013). Empire and Power in the Reign of Süleyman: Narrating the Sixteenth-Century Ottoman World. Cambridge University Press. ISBN 978-1-107-03442-6.
Turan, Ebru (2009). "The Marriage of Ibrahim Pasha (ca. 1495-1536): The Rise of Sultan Süleyman's Favorite to the Grand Vizierate and the Politics of the Elites in the Early Sixteenth-Century Ottoman Empire". Turcica. 41: 3–36. doi:10.2143/TURC.41.0.2049287. pnline เก็บถาวร 2021-09-18 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  โปแลนด์ 
ประชาชน:  Deutsche Biographie 
อื่น ๆ:  İslâm Ansiklopedisi
ฟิเกรัส

| ฟิเกรัส |
| --- | --- |
เมือง
พิพิธภัณฑ์ดาลี
   ธง ตราอาร์ม
ฟิเกรัสที่ตั้งเมืองฟิเกรัสในแคว้นกาตาลุญญาแสดงแผนที่แคว้นกาตาลุญญาฟิเกรัสที่ตั้งเมืองฟิเกรัสในประเทศสเปนแสดงแผนที่สเปน
พิกัด: 42°16′00″N 2°57′54″E﻿ / ﻿42.26667°N 2.96500°E﻿ / 42.26667; 2.96500
ประเทศ:  สเปน
แคว้น:  แคว้นกาตาลุญญา
จังหวัด: ฌิโรนา
โกมาร์กา: อาลัมปูร์ดา
การปกครอง
 • นายกเทศมนตรี: ฌอร์ดี มัสแก็ฟ แกร็วส์ (ค.ศ. 2018)
พื้นที่
 • ทั้งหมด: 19.3 ตร.กม. (7.5 ตร.ไมล์)
ความสูง: 39 เมตร (128 ฟุต)
ประชากร (2018)
 • ทั้งหมด: 46,381 คน
 • ความหนาแน่น: 2,400 คน/ตร.กม. (6,200 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
ภูมิอากาศ: Csa
เว็บไซต์: figueres.cat
ฟิเกรัส (กาตาลา: Figueres; สเปน: Figueras) เป็นเมืองหลักของโกมาร์กาอาลัมปูร์ดาในจังหวัดฌิโรนา แคว้นกาตาลุญญา ประเทศสเปน ชื่อเมืองในภาษากาตาลามีความหมายตรงตัวว่า "ต้นมะเดื่อ"
ฟิเกรัสเป็นบ้านเกิดของศิลปินซัลบาโด ดาลี และเป็นที่ตั้งของโรงละคร-พิพิธภัณฑ์ดาลี พิพิธภัณฑ์ขนาดใหญ่ซึ่งดาลีเป็นผู้ออกแบบเองและดึงดูดนักท่องเที่ยวจำนวนมาก นอกจากนี้ยังเป็นบ้านเกิดของนาร์ซิส มุนตูริอ็อล ผู้ประดิษฐ์เรือดำน้ำขับเคลื่อนด้วยเครื่องยนต์ที่ประสบความสำเร็จเป็นคนแรก และโมนิกา นารังโฆ หนึ่งในนักร้องชาวสเปนที่มียอดขายผลงานมากที่สุดในคริสต์ทศวรรษ 1990 และ 2000
ฟร็องซัว อาราโก

| โดมีนิก ฟร็องซัว ฌ็อง อาราโก |
| --- | --- |
Dominique François Jean Arago


 นายกรัฐมนตรีฝรั่งเศส คนที่ 25
 
ข้อมูลส่วนบุคคล
เกิด: 26 กุมภาพันธ์ 1786 แอสตาแฌล
เสียชีวิต: 2 ตุลาคม ค.ศ. 1853(1853-10-02) (67 ปี) ปารีส

โดมีนิก ฟร็องซัว ฌ็อง อาราโก (ฝรั่งเศส: Dominique François Jean Arago , กาตาลา: Domènec Francesc Joan Aragó; 26 กุมภาพันธ์ 1786 – 2 ตุลาคม 1853) เป็น นักคณิตศาสตร์ นักฟิสิกส์ นักดาราศาสตร์ และ นักการเมือง ชาวฝรั่งเศส ในฐานะนักฟิสิกส์ เขามีผลงานในด้าน ทัศนศาสตร์ และ แม่เหล็กไฟฟ้า ในช่วงแรก ๆ และยังมีผลงานในฐานะนักการเมืองอีกด้วย โดยได้ดำรงตำแหน่งเป็นนายกรัฐมนตรีคนที่ 25 ของฝรั่งเศส
พระเจ้าอีริคที่ 2 แห่งเดนมาร์ก

พระเจ้าอีริคที่ 2 แห่งเดนมาร์ก หรือ อีริค ผู้น่าจดจำ (เดนมาร์ก: Erik II Emune; ราวค.ศ. 1090 – 18 กันยายน ค.ศ. 1137) ทรงเป็นพระมหากษัตริย์แห่งเดนมาร์กในช่วงปีค.ศ. 1134 ถึง 1137 กษัตริย์อีริคที่ 2 เป็นพระโอรสนอกสมรสในพระเจ้าอีริคที่ 1 แห่งเดนมาร์ก ซึ่งครองราชย์ระหว่างปีค.ศ. 1095 ถึงค.ศ. 1103 พระเจ้าอีริคที่ 2 ทรงก่อกบฏต่อต้านพระเจ้านีลส์แห่งเดนมาร์ก ผู้เป็นสมเด็จอา และปราบดาภิเษกขึ้นเป็นพระมหากษัตริย์ในปีค.ศ. 1134 พระองค์ลงโทษศัตรูของพระองค์อย่างโหดร้าย และตอบแทนผู้สนับสนุนด้วยรางวัลอย่างงาม พระองค์ถูกลอบปลงพระชนม์โดยข้าราชบริพารในปีค.ศ. 1137 ราชบัลลังก์ส่งผ่านไปยังพระราชนัดดาคือ พระเจ้าอีริคที่ 3 แห่งเดนมาร์ก
ช่วงต้นพระชนม์ชีพ

อีริคประสูติราวค.ศ. 1090 เป็นโอรสนอกสมรสของพระเจ้าอีริคที่ 1 แห่งเดนมาร์กกับพระสนมไม่ปรากฏนาม อีริคทรงได้รับสิทธิมรดกสืบทอดจากพระอนุชาต่างมารดาคือ เจ้าชายคนุต ลาวาร์ด ซึ่งทรงเป็นยาร์ลแห่งเกาะเมิน ลอลันด์และฟาลสเตอร์ เมื่อเจ้าชายลาวาร์ดถูกปลงพระชนม์ในปีค.ศ. 1131 อีริคทรงร่วมกับพระเชษฐาต่างมารดาอีกองค์หนึ่งคือ ฮารัลด์ เคสจา โดยทำการกบฏต่อพระเจ้านีลส์แห่งเดนมาร์ก ผู้เป็นสมเด็จอา อีริคสถาปนาตนเป็นผู้อ้างตนเป็นพระมหากษัตริย์เดนมาร์กในสคาเนีย เดือนเมษายน ค.ศ. 1131 ซึ่งกระตุ้นให้เคสจา เชษฐาหันไปสนับสนุนกษัตริย์นีลส์เนื่องจากอิจฉาอนุชา
กองทัพของกษัตริย์อีริคพ่ายแพ้ในการรบหลายครั้งต่อกองทัพของกษัตริย์นีลส์และพระเจ้ามักนุส ผู้แข็งแกร่ง พระราชโอรสของกษัตริย์นีลส์ ทรงพ่ายแพ้ที่เยลลิงในคาบสมุทรจัตแลนด์ในปีค.ศ. 1131 และแวร์โบในเกาะเชลลันด์ พระองค์จึงหลบหนีไปยังสคาเนีย การหลบหนีของพระองค์ทำให้ทรงได้รับสมัญญาว่า "แฮร์ฟุต" ซึ่งแปลว่าเท้ากระต่าย หมายถึงทรงหลบหนีรวดเร็วดังกระต่าย กษัตริย์อีริคประสบความล้มเหลวในการเกลี้ยกล่อมจักรพรรดิโลทาร์ที่ 3 แห่งจักรวรรดิโรมันอันศักดิ์สิทธิ์ในการสนับสนุนพระองค์ในฐานะพระมหากษัตริย์ และทรงล้มเหลวในการขอการสนับสนุนจากพระเจ้ามักนุสที่ 4 แห่งนอร์เวย์ พระองค์เสด็จกลับสคาเนียในปีค.ศ. 1134 เมื่ออาร์กบิชอปอัสเชอร์ ธอร์คิลส์สันแห่งลุนด์ได้สนับสนุนพระองค์ และจักรพรรดิโลทาร์ตัดสินใจสนับสนุนพระองค์ในที่สุด ในปีค.ศ. 1134 พระองค์สามารถรบชนะเหนือกองทัพกษัตริย์นีลส์ในยุทธการฟอเตอวิคในสคาเนีย ด้วยการช่วยเหลือของทหารรับจ้างชาวเยอรมัน และกษัตริย์นีลส์สวรรคตภายในปีนั้น
รัชกาล

| ธรรมเนียมพระยศของ สมเด็จพระเจ้าอีริคที่ 2 |
| --- | --- |
ตราประจำพระอิสริยยศ
การทูล: Hans Majestæt  (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Deres Majestæt  (พระพุทธเจ้าข้า/เพคะ)
พระเจ้าอีริคที่ 2 สถาปนาพระองค์เป็นพระมหากษัตริย์ที่สคาเนียต่อหน้าสภาขุนนางที่เลอแบ็คชือเงินในคืฟลิงเงอวือเงิน ใกล้เมืองลุนด์ พระองค์ทรงให้เมืองลุนด์เป็นราชธานี ด้วยชัยชนะอันโด่งดังที่ฟอเตอวิค จึงมีการขานสมัญญาของพระองค์ใหม่จาก แฮร์ฟุต เป็น ผู้น่าจดจำ เคสจากลับมายังเดนมาร์กและสถาปนาตนเป็นพระมหากษัตริย์ที่อูร์เนอโฮเว็ดในชเลสวิช กษัตริย์อีริคทรงตามไล่ล่าฮารัลด์ เคสจาและทรงสังหารพระเชษฐา พร้อมโอรสของพระองค์ มีเพียงโอลาฟ ฮารัลด์เซนที่สามารถหลบหนีการสั่งประหารของสมเด็จอาได้
กษัตริย์อีริคทรงพยายามกระชับอำนาจและสร้างความชอบธรรมในการปกครอง พระองค์ได้พระราชทานตำแหน่งและสิทธิพิเศษแก่ผู้สนับสนุนพระองค์ และทรงแต่งตั้งหลานชายของอาร์กบิชอปอัสเชอร์ คือ เอสคิลแห่งลุนด์ (ราวค.ศ. 1100 - 1181) ให้เป็นบิชอปแห่งรอสคิลด์
พระองค์ทรงริเริ่มกระบวนการเสนอให้พระอนุชาต่างมารดาที่สิ้นพระชนม์ไปแล้วคือ เจ้าชายคนุด ลาวาร์ด ให้ได้รับการประกาศเป็นนักบุญและทรงตั้งอารามที่ริงสเต็ดซึ่งมีการเก็บเอกสารรายงานถึงปาฏิหาริย์ของหลุมฝังพระศพของเจ้าชายคนุด กษัตริย์อีริคที่ 2 ทรงต้องการสถาปนาเทวสิทธิราชย์ และการทำให้เจ้าชายคนุดได้เป็นนักบุญจะช่วยให้พระองค์มีสิทธิในราชบัลลังก์อย่างกล้าแข็งขึ้น ในที่สุดเจ้าชายคนุดได้รับการสถาปนาเป็นนักบุญในปีค.ศ. 1170
กษัตริย์อีริคทรงเป็นที่จดจำในฐานะกษัตริย์ที่โหดร้ายในสายตาของศัตรู ในฤดูร้อน ปีค.ศ. 1136 กษัตริย์อีริคทรงทำสงครามครูเสดต่อต้านผู้นับถือลัทธิเพแกนบนเกาะในทะเลบอลติกอย่างรือเกิน ซึ่งมีเมืองหลวงอยู่ที่แหลมอาร์โคนา พระองค์ทรงมีพระบัญชาให้ทหารขุดคลองระหว่างเมืองนี้กับส่วนอื่นๆ ของเกาะ ซึ่งคลองจะเหือดแห้งในช่วงฤดูใบไม้ผลิทำให้เมืองอาร์โคนาขาดแคลนน้ำดื่ม อาร์โคนาจึงต้องยอมจำนน แต่ในปีค.ศ. 1135 ก่อนที่จะประสบความสำเร็จที่อาร์โคนา กษัตริย์อีริคทรงพ่ายแพ้ในการต่อสู้ทางทะเลที่ชายฝั่งเดนมาร์กโดยกองทัพชนเผ่าลีชิ ชาวสลาฟตะวันตกภายใต้ดัชชีพอเมอเรเนียของดยุกราติบอร์ที่ 1 ได้เข้าปล้นเมืองรอสคิลด์ และในปีต่อมาหลังจากสมรภูมิคุงกาฮืลลา (ตอนนี้คือเมืองคุงอืลฟ์ในสวีเดน) ก็ได้ถูกปล้นสะดมเช่นกัน พระองค์ทรงร่วมกับกษัตริย์มักนุสแห่งสวีเดน ในการบุกโจมตีนอร์เวย์ที่ไม่สำเร็จ ซึ่งพระองค์ได้ทำการเผาเมืองออสโล เมื่อพระองค์ทรงทราบว่าเอสคิลพยายามปลุกระดมขุนนางเกาะเชลลันด์ให้ลุกฮือต่อต้านพระองค์ กษัตริย์อีริคทรงยกทัพบุกไปทางเหนือเพื่อปราบปรามกบฏที่แพร่ขยายไปทั่วเกาะฟึนและจัตแลนด์ พระองค์ทรงปรับโทษเอสคิลอย่างหนัก
สวรรคต

พระเจ้าอีริคที่ 2 ถูกลอบปลงพระชนม์ในวันที่ 18 กันยายน ค.ศ. 1137 การสวรรคตของกษัตริย์อีริคมีการเขียนโดยบันทึกประวัติศาสตร์ของอาริลด์ ฮุทเฟลท์ บันทึกว่า พระประมุขผู้โหดร้ายและไม่เป็นที่นิยม กษัตริย์อีริคสวรรคตที่สภาอูร์เนอโฮเว็ดในปีค.ศ. 1137 กษัตริย์อีริคทรงถูกลอบปลงพระชนม์โดยขุนนางท้องถิ่น ซอร์เต พลอฟ ตามตำนานบันทึกว่า ซอร์เต พลอฟขอพระบรมราชานุญาตให้การเข้าใกล้พระมหากษัตริย์ โดยเขาถือหอกไว้ในมือโดยมีท่อนไม้เสียบปิดบังส่วนปลายไว้ เมื่อเขาเห็นว่ากษัตริย์อีริคไม่ได้ทรงสวมเกราะเหล็กใต้ฉลองพระองค์คลุม ซอร์เตจึงเอาท่อนไม้ออกและเสียบหอกเข้าร่างของกษัตริย์ พระนัดดาของกษัตริย์อีริคคือ อีริค โฮกุนเซนพยายามก้าวไปข้างหน้าด้วยดาบในมือ แต่ขุนนางหยุดพระองค์และทูลให้พระองค์ให้ใจเย็นๆ เนื่องจากเห็นว่า อีริค เป็นผู้สืบราชบัลลังก์พระองค์ต่อไป และเป็นทายาทชายเพียงพระองค์เดียวของราชวงศ์ ขุนนางตะโกนว่า "วางกระบองของท่านลงซะ! ท่านอีริคหนุ่ม ตอนนี้ชิ้นเนื้อชุ่มฉ่ำตกอยู่หน้าจานอาหารของท่านแล้ว!" ตามตำนานระบุว่า ซอร์เตหลบหนีไปเพื่อรักษาชีวิต พระบรมศพของกษัตริย์อีริคถูกฝังที่มหาวิหารรีเบ อีริค โฮกุนสัน ได้ครองราชย์เป็น พระเจ้าอีริคที่ 3 แห่งเดนมาร์ก
ทายาท

ก่อนปีค.ศ. 1130 อีริคได้เสกสมรสกับมาล์มเฟรดแห่งเคียฟ พระธิดาในมิสทิสลาฟที่ 1 แห่งเคียฟและเจ้าหญิงคริสตินา อิงเงอสด็อทเทอร์แห่งสวีเดน มาล์มเฟรดเคยเป็นอดีตสมเด็จพระราชินีแห่งนอร์เวย์ จากการอภิเษกสมรสกับพระเจ้าซิกวาร์ดที่ 1 แห่งนอร์เวย์ กษัตริย์อีริคทรงมีพระสนมชื่อ ทุนนา และมีโอรสนอกสมรสชื่อ สเวน ซึ่งต่อมาทรงได้เป็นพระเจ้าสเวนที่ 3 แห่งเดนมาร์ก
พอล แอร์ดิช

| พอล แอร์ดิช Paul Erdős |
| --- | --- |
พอล แอร์ดิช ที่งานสัมมนาในเมืองบูดาเปสต์ ฤดูใบไม้ร่วงปีค.ศ. 1992
เกิด: 26 มีนาคม ค.ศ. 1913(1913-03-26) บูดาเปสต์, จักรวรรดิออสเตรีย-ฮังการี
เสียชีวิต: 20 กันยายน ค.ศ. 1996(1996-09-20) (83 ปี) วอร์ซอ, ประเทศโปแลนด์
สัญชาติ: ฮังกาเรียน
ศิษย์เก่า: University of Pázmány Péter
มีชื่อเสียงจาก: คณิตศาสตร์เชิงการจัด ทฤษฎีกราฟ ทฤษฎีจำนวน
รางวัล: Wolf Prize (1983/84) AMS Cole Prize (1951)
อาชีพทางวิทยาศาสตร์
สาขา: นักคณิตศาสตร์
สถาบันที่ทำงาน: แมนเชสเตอร์ พรินซ์ตัน เพอร์ดู  นอเตอร์เดม  ไม่เป็นหลักแหล่ง
อาจารย์ที่ปรึกษาในระดับปริญญาเอก: Leopold Fejér
ลูกศิษย์ในระดับปริญญาเอก: Bonifac Donat Joseph Kruskal Alexander Soifer
 
หมายเหตุ
แอร์ดิชมีหมายเลขแอร์ดิชเป็นศูนย์เพียงคนเดียว
พอล แอร์ดิช (Paul Erdős บางครั้งสะกด Erdos หรือ Erdös; ฮังการี: Erdős Pál [ˈɛrdøːʃ ˈpaːl]; 26 มี.ค. พ.ศ. 2456 - 20 ก.ย. พ.ศ. 2539) เป็นนักคณิตศาสตร์ผู้โดดเด่น ทั้งในด้านผลงาน และพฤติกรรมอันแปลกประหลาด ผลงานตีพิมพ์ของเขามีจำนวนมหาศาล มีผู้ร่วมตีพิมพ์รวมแล้วนับร้อยคน และเกี่ยวพันกับหลาย ๆ สาขาในคณิตศาสตร์ อาทิ คณิตศาสตร์เชิงการจัด ทฤษฎีกราฟ ทฤษฎีจำนวน การวิเคราะห์แบบคลาสสิก ทฤษฎีการประมาณ ทฤษฎีเซต และ ทฤษฎีความน่าจะเป็น
ผลงานทางคณิตศาสตร์

แอร์ดิช เป็นคนหนึ่ง ที่มีผลงานตีพิมพ์ออกมามหาศาล ทั้งชีวิตเขาเขียนบทความทางคณิตศาสตร์ ถึงประมาณ 1,500 ชิ้น (เกือบจะมากที่สุด ในประวัติศาสตร์ของวงการคณิตศาสตร์ เป็นรองเพียงแค่ เลออนฮาร์ด ออยเลอร์) ซึ่งส่วนใหญ่มักเป็นการร่วมทำกับผู้อื่น เขามีผู้ร่วมตีพิมพ์รวมแล้วราว 500 คน และได้ทำให้การร่วมงานกันทางคณิตศาสตร์ กลายเป็นการสมาคมแบบหนึ่ง ซึ่งนักคณิตศาสตร์หลาย ๆ คนชื่นชอบ และพยายามเลียนแบบวิธีการทำงานของเขา ในเวลาต่อมา
จากการที่เขามีผลงานจำนวนมากนั้นเอง เพื่อน ๆ ของเขาจึงได้ร่วมกันกำหนด หมายเลขแอร์ดิช (Erdős number) ขึ้นมาเล่น ๆ โดยการนับนั้นเริ่มต้นที่หมายเลข 0 ซึ่งให้กับแอร์ดิชคนเดียวเท่านั้น ในขณะที่หมายเลข 1 จะให้กับผู้ที่มีผลงานตีพิมพ์ร่วมกับแอร์ดิช ส่วนผู้ที่มีผลงานร่วมกับเหล่าหมายเลข 1 นี้ก็จะได้รับหมายเลข 2 และตัวเลขก็จะวิ่งในลักษณะนี้ไปเรื่อย ๆ ประมาณ 90% ของนักคณิตศาสตร์ทั้งโลก มีหมายเลขแอร์ดิชต่ำกว่า 10 (ซึ่งไม่ใช่เรื่องแปลกอย่างใด เพราะมองได้ว่าเป็นปรากฏการณ์โลกแคบแบบหนึ่ง) มีเรื่องเล่าตลก ๆ ว่า นักเบสบอลระดับตำนาน ผู้มีชื่ออยู่ในหอเกียรติคุณ แฮงค์ อารอน (Hank Aaron) มีหมายเลขแอร์ดิชหมายเลข 1 เพราะทั้งคู่เซ็นชื่อลงในลูกเบสบอลลูกเดียวกัน เมื่อมหาวิทยาลัยเอโมรี ให้ปริญญากิตติมศักดิ์กับทั้งคู่ในวันเดียวกัน
ต่อไปนี้คือรายชื่อของผู้ที่มีผลงานร่วมกับแอร์ดิชมากที่สุดส่วนหนึ่ง
ยูซัฟ อาลาวี
บีลา โบลโลบาช
สเตฟาน เบอร์
ฟาน ชวง
ราล์ฟ ฟาวดรี
โรนัลด์ เกรแฮม
อันดราส จียาร์ฟาส
อันดราส ฮัจนาล
อีริค ไมล์เนอร์
ยาโนส พาช
คาร์ล โพเมอร์รานส์
ริชชาร์ด ราโด (หนึ่งในผู้ร่วมตีพิมพ์ทฤษฎีบทแอร์ดิช-โค-ราโด อันโด่งดัง)
อัลเฟรด เรนยี
โวจ์เทค ริเดิล
ซี.ซี. รุสโซ
อันดราส ซาโคซี
ดิค เชลป์
มิคลอส สิโมโนวิทส์
วีรา ซอส
โจเอล สเปนเซอร์
เอนเดอร์ ซีเมอร์รีดี
พอล ทูราน
ปีเตอร์ วิงค์เลอร์
พระเจ้าจักรพรรดิ

ในความเชื่อของศาสนาพุทธ จักรพรรดิ (สันสกฤต: चक्रवर्तिन् จกฺรวรฺตินฺ; บาลี: จกฺกวตฺติ)  คือผู้ปกครองทวีปทั้ง 4  เป็นผู้รักษาศีล เป็นธรรมราชา ปกครองบ้านเมืองด้วยธรรม ไม่ใช้อาชญา ไม่ใช้ศัสตราครอบครองแผ่นดิน มีพระโอรสนับพัน ไม่เบียดเบียนผู้อื่น ไม่ปรารถนาสงคราม ไม่ประสงค์เครื่องบรรณาการ พระเจ้าจักรพรรดิย่อมทรงเป็นที่รักใคร่ พอใจ ของพราหมณ์และคฤหบดีเหมือนบิดาเป็นที่รักใคร่พอใจของบุตร  พระเจ้าจักรพรรดิเป็นผู้มีบุญญาธิการมาก พระเจ้าจักรพรรดิมีลักษณะของมหาบุรุษ ซึ่งผู้ที่มีลักษณะดังกล่าวมีเพียงพระพุทธเจ้า และพระเจ้าจักรพรรดิ เท่านั้น
ยามใดที่มีพระพุทธศาสนา พระเจ้าจักรพรรดิก็ทรงบำรุงอุปัฎฐากพระพุทธเจ้า พระอรหันตสาวก ช่วยเผยแพร่พระธรรม แต่ยามใดที่ไม่มีพระพุทธศาสนา พระองค์ก็ทรงรวบรวมผืนแผ่นดิน ผู้คนให้เป็นปึกแผ่น ทรงปกครองโดยธรรม สั่งสอนประชาชนทั้งมวล พระเจ้าจักรพรรดิทรงขยันในการสร้างบารมีมาก ถึงแม้จะเป็นพระมหาจักรพรรดิก็ยังทรงสร้างพระบารมีไม่หยุดหย่อน
การปกครอง

พระเจ้าจักรพรรดิผู้ทรงธรรม เป็นธรรมราชา ทรงอาศัยธรรมเท่านั้น สักการะธรรม เคารพธรรม นอบน้อมธรรม เชิดชูธรรม ยกย่องธรรม มีธรรมเป็นใหญ่ ทรงจัดการรักษา ป้องกัน และคุ้มครองพวกกษัตริย์ ผู้ตามเสด็จ กำลังพล พราหมณ์ คหบดี ชาวนิคม ชาวชนบท สมณพราหมณ์และในเหล่าสัตว์โดยธรรม  สิ่งใดที่เป็นอธรรมพระองค์ก็ไม่ได้ให้มีในแว่นแคว้นของพระองค์
ความพิเศษ 4 ประการ

พระเจ้าจักรพรรดิมีพระวรกายงดงามยิ่งกว่ามนุษย์ใด ๆ
พระเจ้าจักรพรรดิมีอายุยืนกว่ามนุษย์ใด ๆ
พระเจ้าจักรพรรดิมีอาพาธน้อย และเจ็บป่วยได้ยากกว่าคนทั่วไป
พระเจ้าจักรพรรดิเป็นที่รักของพราหมณ์และเหล่าคฤหบดีเหมือนพ่อเป็นที่รักใคร่พอใจของลูก พราหมณ์และคฤหบดีก็เป็นที่พอพระราชหฤทัยของพระเจ้าจักรพรรดิเหมือนลูกเป็นที่รักใคร่พอใจของพ่อ
คุณธรรมของพระราชาก่อนจะเป็นพระเจ้าจักรพรรดิ

พระราชาก่อนที่จะเป็นพระเจ้าจักรพรรดิ ท่านจะประพฤติจักกวัตติวัตรอันประเสริฐมาก่อน จักกวัตติวัตรอันประเสริฐได้แก่
อาศัยธรรมะ สักการะธรรมะ เคารพธรรมะ นับถือธรรมะ บูชาธรรมะ ยำเกรงธรรมะ มีธรรมะเป็นธงชัย มีธรรมะเป็นใหญ่
รักษาคุ้มครอง ป้องกันอย่างเป็นธรรมะในชนภายใน ในกองพล ในชาวเมือง ชาวชนบท สมณะ พราหมณ์ และในเหล่าสัตว์
ไม่ให้มีสิ่งที่เป็นอธรรมในแว่นแคว้น ไม่ให้มีสิ่งผิดศีลธรรมเกิดขึ้น
ให้ทรัพย์แก่ผู้ไม่มีทรัพย์
เข้าไปหาสมณะพราหมณ์ผู้งดเว้นจากความประมาท มีความอดทน มีความสงบ ฝึกตนอยู่ผู้เดียว ดับกิเลสอยู่ผู้เดียว แล้วถามว่า "ท่านขอรับ กุศลคืออะไร อกุศลคืออะไร กรรมใดไม่มีโทษ กรรมใดมีโทษ กรรมใดควรเสพ กรรมใดไม่ควรเสพ กรรมใดทำแล้วเป็นประโยชน์ กรรมใดทำแล้วไม่เป็นประโยชน์"  ครั้นเมื่อฟังคำของสมณะพราหมณ์นั้นแล้ว สิ่งใดเป็นอกุศลก็เว้นเสีย สิ่งใดเป็นกุศลก็ถือมั่นประพฤติปฏิบัติ
แก้ว 7 ประการ

พระเจ้าจักรพรรดิเป็นผู้ครอบครองแก้ว 7 ประการ อันได้แก่
เมื่อพระราชาผู้ที่ประพฤติจักกวัตติวัตรอันประเสริฐจะได้สำเร็จเป็นพระเจ้าจักรพรรดิ ในวันอุโบสถขณะที่พระองค์ทรงรักษาศีลอุโบสถอยู่ ณ พระมหาปราสาทชั้นบนนั้น จะปรากฏจักรแก้วขึ้น ทำจากโลหะมีค่า ส่องแสงสว่างไสว แล้วพาพระเจ้าจักรพรรดิพร้อมเหล่าเสนาบดีลอยไปยังประเทศต่าง ๆ ในทวีปทั้ง 4 ประเทศต่าง ๆ ก็ยอมสวามิภักดิ์ ไม่มีการสู้รบกัน เมื่อจะถวายเครื่องบรรณาการพระเจ้าจักรพรรดิก็ทรงไม่รับแต่พระราชทานโอวาทศีล 5 ให้
ช้างแก้วของพระเจ้าจักรพรรดิ เป็นพญาช้าง มีชื่อว่า อุโบสถ สีขาวเผือก สง่างาม มีฤทธิ์เดชสามารถเหาะได้ คล่องแคล่วว่องไว ฝึกหัดได้เอง สามารถพาพระเจ้าจักรพรรดิไปรอบชมพูทวีป จรดขอบมหาสมุทร ได้ตั้งแต่เช้ารุ่ง และกลับมาทันเวลาเสวยพระกระยาหารเช้า
ม้าแก้วของพระเจ้าจักรพรรดิ เป็นพญาม้า มีชื่อว่า วลาหกะ เป็นอัศวราชผู้สง่างาม ขนงาม มีหางเป็นพวง ตรงปลายคล้ายดอกบัวตูม มีฤทธิ์เดชเหาะเหินเดินบนอากาศได้ คล่องแคล่วว่องไว ฝึกหัดได้เอง สามารถพาพระเจ้าจักรพรรดิไปรอบชมพูทวีป จรดขอบมหาสมุทร ได้ตั้งแต่เช้ารุ่ง และกลับมาทันเวลาเสวยพระกระยาหารเช้า
มณีแก้วของพระเจ้าจักรพรรดิ เป็นแก้วมณีเปล่งแสงสุกสกาว ใสแวววาวยิ่งกว่าเพชร เปล่งรังสีแสงสว่างไสวโดยรอบถึง 1 โยชน์ คอยบันดาลความอุดมสมบูรณ์ทุกอย่างให้เกิดขึ้น ดึงดูดสมบัติทั้งหลายมาให้ สามารถเลี้ยงคนได้ทั้งชมพูทวีปโดยไม่ต้องทำมาหากิน เมื่อพระมหาจักรพรรดิทรงทดลองแก้วมณีกับกองทัพ โดยติดแก้วมณีไว้บนยอดธงนำทัพ แก้วมณีก็เปล่งแสงสว่างไสว ทำให้กองทัพเดินทางได้สะดวกสบาย เหมือนเดินทัพในเวลากลางวัน
นางแก้วของพระเจ้าจักรพรรดิ เป็นหญิงที่มีบุญญาธิการ รูปร่างน่าดูชม ผิวพรรณเปล่งปลั่งผ่องใส สวยงามกว่ามนุษย์ทั่วไป พูดจาสุภาพ ไม่โกหก มีกลิ่นดอกบัวหอมฟุ้งออกจากปาก มีกลิ่นจันทน์หอมฟุ้งรอบกาย นางแก้วเป็นผู้คอยปรนนิบัติพระเจ้าจักรพรรดิอย่างไม่ขาดสาย ตื่นก่อนนอนทีหลังพระเจ้าจักรพรรดิ คอยรับฟังคำสั่งของพระเจ้าจักรพรรดิ ประพฤติชอบต่อพระเจ้าจักรพรรดิเสมอ
คฤหบดีแก้ว หรือขุนคลังแก้ว สามารถนำทรัพย์สินมาให้แด่พระเจ้าจักรพรรดิได้ ขุมทรัพย์อยู่ที่ไหนก็เห็นไปหมด
ปริณายกแก้ว หรือขุนพลแก้ว คือพระราชโอรสองค์โตของพระเจ้าจักรพรรดิ เป็นขุนศึกคู่ใจ เป็นบัณฑิตนักปราชญ์ มีความฉลาดเฉลียว รู้สิ่งใดควรไม่ควร คอยให้คำแนะนำปรึกษาแด่พระเจ้าจักรพรรดิอยู่เสมอ
อานิสงส์ผลบุญที่ทำให้เป็นพระเจ้าจักรพรรดิ

ทำบุญทำทานด้วยจิตใจงดงาม
เป็นเจ้าในงานทอดกฐิน หรือเป็นเจ้าภาพในการสร้างวัด พระอุโบสถ พระวิหาร พระพุทธรูป ฯลฯ
เป็นประธานในการเทศนาธรรม การสังคายนาพระไตรปิฏก ฯลฯ
บูชาเจดีย์ของพระสัมมาสัมพุทธเจ้า
เจริญเมตตาจิตตลอด 7 ปี
แหล่งข้อมูลอื่น

โสดาปัตติผล ประเสริฐกว่าความเป็นพระเจ้าจักรพรรดิ
พิพิธภัณฑ์มหาสงครามของผู้รักชาติเบลารุส

| --- | --- |
Беларускі дзяржаўны музей гісторыі Вялікай Айчыннай вайны
พิพิธภัณฑ์มหาสงครามของผู้รักชาติเบลารุสและเสาอนุสรณ์วีรนครมินสค์
th
ก่อตั้ง: พ.ศ. 2486; 81 ปีที่แล้ว (2486)
ที่ตั้ง: Victors Avenue 8, มินสค์,  เบลารุส
พิกัดภูมิศาสตร์: 53°54′58″N 27°32′17″E﻿ / ﻿53.9161493°N 27.5380439°E﻿ / 53.9161493; 27.5380439
ประเภท: พิพิธภัณฑ์สงคราม
ขนาดผลงาน: ประมาณ 143,000 รายการ
จำนวนผู้เยี่ยมชม: ประมาณ 234,900 คน (พ.ศ. 2555)
ขนส่งมวลชน: Nyamiha, รถไฟใต้ดินมินสค์
เว็บไซต์: warmuseum.by
พิพิธภัณฑ์ประวัติศาสตร์มหาสงครามของผู้รักชาติรัฐเบลารุส (เบลารุส: Беларускі дзяржаўны музей гісторыі Вялікай Айчыннай вайны, อักษรโรมัน: Belaruski dzi͡arz͡haŭny muzeĭ historyi Vi͡alikaĭ Aĭchynnaĭ vaĭny, รัสเซีย: Белорусский государственный музей истории Великой Отечественной войны) เป็นพิพิธภัณฑ์ที่ตั้งในกรุงมินสค์ ประเทศเบลารุส
แนวความคิดในการสร้างพิพิธภัณฑ์ที่รำลึกถึงมหาสงครามของผู้รักชาติหลังจากการสิ้นสุดการยึดครองของนาซีเกิดขึ้นก่อนที่สงครามจะสิ้นสุดลงด้วยซ้ำ พิพิธภัณฑ์แห่งนี้เปิดครั้งแรกเมื่อวันที่ 25 ตุลาคม พ.ศ. 2487 ไม่นานหลังจากกรุงมินสค์ถูกปลดปล่อยจากนาซีผู้รุกราน ทำให้ที่นี่เป็นพิพิธภัณฑ์สงครามโลกครั้งที่สองแห่งแรกที่เปิดในช่วงสงคราม พิพิธภัณฑ์ได้ย้ายไปยังที่ตั้งปัจจุบันใน พ.ศ. 2557
พิพิธภัณฑ์มีห้องจัดแสดงนิทรรศการ 24 ห้อง ใน พ.ศ. 2555 มีสิ่งของในคอลเลคชันของพิพิธภัณฑ์ถึง 142,676 ชิ้น บุคลากรของพิพิธภัณฑ์ยังมีส่วนร่วมในการวิจัยทางประวัติศาสตร์ในพื้นที่เฉพาะ ได้แก่ ชาวเบลารุสในกองทัพแดง กิจกรรมต่อต้านฟาสซิสต์และพลพรรคในท้องถิ่น และประวัติศาสตร์ของค่ายมรณะเอาช์วิทซ์
ระเบียงภาพ

วลาดีมีร์ ปูติน และ อาเลียกซันดร์ ลูกาแชนกา เข้าร่วมพิธีเปิดอาคารใหม่ในพิพิธภัณฑ์ใน พ.ศ. 2557
แหล่งข้อมูลอื่น

Official site
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  อิสราเอล  สหรัฐ  เช็กเกีย
ฟรานซ์โจเซฟแลนด์

| Земля Франца-Иосифа  (รัสเซีย) |
| --- | --- |
แผนที่ฟรานซ์โจเซฟแลนด์
ที่ตั้งของฟรานซ์โจเซฟแลนด์
ภูมิศาสตร์
ที่ตั้ง: มหาสมุทรอาร์กติก
พิกัด: 81°N 55°E﻿ / ﻿81°N 55°E﻿ / 81; 55
เกาะทั้งหมด: 192
พื้นที่: 16,134 ตารางกิโลเมตร (6,229 ตารางไมล์)
ระดับสูงสุด: 670 ม. (2200 ฟุต)
จุดสูงสุด: Wilczek Land
การปกครอง
 รัสเซีย
หน่วยองค์ประกอบ: แคว้นอาร์ฮันเกลสค์
ประชากรศาสตร์
ประชากร: 2 คน (ถาวร) (2023)
ฟรานซ์โจเซฟแลนด์ (อังกฤษ: Franz Josef Land, Franz Joseph Land, หรือ Francis Joseph's Land) หรือ ซิมเลียฟรันต์ซาโยซีฟา (รัสเซีย: Земля́ Фра́нца-Ио́сифа, อักษรโรมัน: Zemlya Frantsa-Iosifa; นอร์เวย์: Fridtjof Nansen Land) เป็นกลุ่มเกาะในมหาสมุทรอาร์กติกที่มีเฉพาะบุคลากรฝ่ายทหารเท่านั้นที่อาศัยอยู่บนเกาะนี้ เป็นส่วนหนึ่งของอาร์คันเกลสค์โอบลาสต์ ในประเทศรัสเซียในส่วนที่อยู่ในทวีปยุโรป ทางตอนเหนือของเกาะโนวายาเซมเลีย ทางตะวันออกของหมู่เกาะสฟาลบาร์ ประกอบด้วยเกาะที่ปกคลุมด้วยน้ำแข็ง 191 เกาะ มีพื้นที่รวม 16,134 กม2 (6,229 ตร.ไมล์) ตั้งอยู่ละติจูด 80.0° ถึง 81.9° เหนือ
จูเลียส ฟอนปาเยอร์ และคาร์ล เวเปรชต์ นักสำรวจจากจักรวรรดิออสเตรีย-ฮังการีเป็นผู้ค้นพบใน ค.ศ. 1873 และสหภาพโซเวียตได้อ้างกรรมสิทธิ์เหนือกลุ่มเกาะนี้ใน ค.ศ. 1926
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Franz Joseph Land
คู่มือการท่องเที่ยว ฟรานซ์โจเซฟแลนด์ จากวิกิท่องเที่ยว (ในภาษาอังกฤษ)
Franz Josef Land. Map and description on Google Earth.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย 
อื่น ๆ:  NARA
พีแยร์-เอมิล ฮอยปีแยร์

พีแยร์-เอมิล คอร์ต ฮอยปีแยร์ (เดนมาร์ก: Pierre-Emile Kordt Højbjerg; เกิด 5 สิงหาคม ค.ศ. 1995) เป็นนักฟุตบอลชาวเดนมาร์ก ปัจจุบันเล่นในตำแหน่งกองกลางให้กับมาร์แซย์ โดยยืมตัวมาจากทอตนัมฮอตสเปอร์ และทีมชาติเดนมาร์ก
ฮอยปีแยร์เคยเป็นนักฟุตบอลเยาวชนของปีโก สกียอล, โคเปนเฮเกน และเปรินปือ ก่อนที่จะเข้าร่วมกับไบเอิร์นมิวนิกในปี ค.ศ. 2012 เขาลงเล่นครั้งแรกในฐานะทีมชุดใหญ่ของทีมสำรองในปีเดียวกัน และได้ลงเล่นครั้งแรกกับทีมชุดใหญ่ในเดือนเมษายน 2013 เป็นนักฟุตบอลที่ลงเล่นในบุนเดิสลีกาด้วยอายุน้อยที่สุด ณ เวลานั้น ด้วยอายุเพียง 17 ปี เขาลงเล่นให้กับทีม 25 นัด และชนะการแข่งขันทั้งในประเทศและต่างประเทศ รวมถึงการปล่อยยืมให้กับเอาคส์บวร์ค และชัลเคอ 04 ต่อมาในปี 2016 ฮอยปีแยร์เซ็นสัญญากับเซาแทมป์ตัน เป็นระยะเวลา 5 ปี ด้วยค่าตัว 12.8 ล้านปอนด์หลังจากเขาลงเล่น 130 นัดให้กับทีมนักบุญ เขาได้ย้ายเข้าร่วมทีม ทอตนัมฮอตสเปอร์ ในปี ค.ศ. 2020 ด้วยราคา 15 ล้านยูโร
ฮอยปีแยร์ยังเคยลงเล่นให้กับทีมชาติชุดเยาวชนตั้งแต่รุ่นอายุไม่เกิน 16 ถึง 21 ปี ปัจจุบันเขาได้ลงเล่นกับทีมชาติชุดใหญ่ โดยได้ลงเล่นครั้งแรกในปี ค.ศ. 2014